stanford-oval/wikipedia huggingface dataset:
Stig Jägerskiöld

Stig Axel Fridolf Jägerskiöld (20. huhtikuuta 1911 Göteborg – 14. syyskuuta 1997 Danderyd) oli ruotsalainen oikeustieteen professori ja historioitsija.
Stig Jägerskiöld oli eläintieteilijä Leonard Jägerskiöldin poika. Vuonna 1950 hän meni naimisiin kauppiaan tyttären Marianne Propstin kanssa.
Vuonna 1937 Jägerskiödistä tuli historian dosentti kun hän väitteli tohtoriksi Uppsalan yliopistossa teoksellaan Sverige och Europa 1716-1718: studier i Karl XII:s och Görtz utrikespolitik. Seuraavana vuonna hänestä tehtiin Ruotsin ulkoministeriön attasea. Vuosina 1939–1940 hän oli lehdistöattasea Helsingissä.
Jägerskiöld luki samaan aikaan oikeustiedettä ja aloitti uransa Tukholman yliopistossa 1940-luvulla. Vuonna 1960 hänestä tuli Lundin yliopiston professori. Hän kirjoitti biografian sukulaisestaan Gustaf Mannerheimista.
Teokset

Folkrätt och inomstatlig rätt (1955)
Svensk tjänstemannarätt (1956-59)
Allmän förvaltningsrätt (1958)
Från prästskola till enhetsskola (1958)
Ett folkrättsbrott och dess bedömning år 1690 (1962)
Juridik och politik (1963)
Om krigsfångar, krigsockupation och jurisdiktionsrätt (1964)
Att skriva en biografi
Den historiska skolan i Sverige (1982)
Handbok i folkrätt under neutralitet och krig (1971)
Sanning och sägen om Karl XII:s död (1941, Nils Ahnlundin kanssa).
Teokset > Mannerheim-biografia

Nuori Mannerheim (Den ynge Mannerheim). Suomentanut Sirkka Rapola. Otava, 1964.
Gustaf Mannerheim 1906–1917. Suomentanut Sirkka Rapola. Otava, 1965.
Mannerheim 1918. Suomentanut Sirkka Rapola. Otava, 1967.
Valtionhoitaja Mannerheim (Riksföreståndaren Gustaf Mannerheim). Suomentanut Sirkka Rapola. Otava, 1969.
Mannerheim rauhan vuosina 1920–1939 (Mannerheim mellan världskrigen 1920–1939). Suomentanut Kai Kaila. Otava, 1973.
Talvisodan ylipäällikkö: sotamarsalkka Gustaf Mannerheim 1939–1941 (Fältmarskalken: Gustaf Mannerheim 1939–1941). Suomentanut Kai Kaila. Otava, 1976.
Suomen marsalkka: Gustaf Mannerheim 1941–1944 (Marskalken av Finland: Gustaf Mannerheim 1941–1944). Suomentanut Heikki Eskelinen. Otava, 1981.
Viimeiset vuodet: Gustaf Mannerheim 1944–1951 (Från krig till fred: Gustaf Mannerheim 1944–1951). Suomentanut Heikki Eskelinen. Otava, 1982.
Gustaf Mannerheim 1867–1951. Suomentanut Kalle Salo. Otava, 1983.
Gustaf Mannerheim: Kirjeitä seitsemän vuosikymmenen ajalta (Brev från sju årstionden). Toimittaneet Stig Jägerskiöld, Aili Palmén, Sirkka Rapola, Kai Kaila ja Heikki Eskelinen. Otava, 1983.
Sofia Salin

| Sofia Salin |
| --- | --- |
 Teini-ikäinen Sofia Salin saapuessaan yllätyssynttäreilleen.
Näyttelijä(t):  Alexandra ja Patricia von Sybel (2000–2004) Tiia Haverinen (2007–2008)
Kesto:  2000-2004, 2007-2008
Ensi- esiintyminen:  Osa 346: Jenniä yritetään suojella huonoilta uutisilta (26. joulukuuta 2000)
Viimeinen esiintyminen:  Osa 1573: Miro on rakkauden enkeli (2. kesäkuuta 2008)
Henkilötiedot
Koko nimi:  Sofia Aleksandra Salin
Sukupuoli:  nainen
Kotipaikka:  Helsinki
Asuinpaikka:  Nakkila
Suhteet
Vanhemmat:  Aleksi Salin Hanna Salin (kuollut) Ilona Salo (äitipuoli)
Puoliso(t):  Romeo Aro (eronnut) Joonatan Sievinen (eronnut)
Isovanhemmat:  Jukka Salin Maarit Salin Jaakko Ruohojärvi Sirkka-Liisa Ruohojärvi
Tädit ja sedät:  Saku Salin Silja Hickley
Serkut:  Lucas Hickley Siljan toinen nimetön lapsi
Infobox OKNimi-testi OK: 
Sofia Aleksandra Salin on kuvitteellinen hahmo saippuasarjassa Salatut elämät. Sofia on esiintynyt sarjassa vauvaikäisenä vuosina 2000–2004, jolloin häntä näyttelivät kaksoset Alexandra ja Patricia von Sybel, sekä uudelleen teini-ikäisenä vuosina 2007–2008, jolloin hänen näyttelijänään nähtiin Tiia Haverinen.
Sofia nähtiin Ismo & Seppo Show / Seppo & Ismo Show -juhlalähetyksessä vuonna 2009 esittäjänään Tiia Haverinen.
Yleistä > Perhe

Sofia on Aleksi ja edesmenneen Hanna Salinin tytär. Hanna oletti aluksi miehensä Jukka Salinin olevan Sofian isä, mutta pian selvisi sen olevan mahdotonta, sillä Jukalle tehtiin kuopuksensa Siljan syntymän jälkeen vasektomia eli hän on steriili. Hanna valehteli Jukalle, että Sofia on Hannan homoseksuaalin ystävän Harrin lapsi. Sofia on kuitenkin Jukan pojan Aleksin lapsi, Hanna oli siis pettänyt Jukkaa jo pidemmän aikaa Aleksin kanssa. Jukka sai kuulla totuuden Sofian isästä vasta vuoden 2001 kevään päätösjaksossa, kun kuuli Aleksin lepertelevän Sofia-vauvalle nimittäen itseään isäksi ja Jukkaa ukiksi. Karatessaan Nakkilaan isänsä luo, Sofia ei pitänyt isänsä uudesta tyttöystävästä Ilonasta eikä varsinkaan siitä, ettei Aleksi ollut maininnut Ilonasta hänelle mitään. Lopulta Ilona ja Sofia ystävystyivät ja heidän välinsä ovat hyvät.
Elämä Pihlajakadulla > Vauvaikä, lastenhoito-ongelmat ja äidin kuolema

Vauvaikäistä Sofiaa hoiti aluksi Aleksin veljen Sakun silloinen tyttöystävä Miia. Miialle todettiin pahanlaatuinen aivokasvain, mistä johtui esimerkiksi se kun hän jätti Sofian yksin kotiin ja lähti Aamu Korhosen kanssa kahvila Barbaariin kahville. Miian jälkeen Sofian lastenhoitajana toimi, alun perin väärinkäsityksen kautta saapunut, Hannan pikkuserkku Ami Vainio, jonka Hanna meinasi passittaa takaisin kotiinsa, mutta huomattuaan, että Ami pärjäsikin hyvin Sofian kanssa Hanna antoi pojan jäädä. Miian ja Amin välissä Sofiaa hoiti jonkin aikaa satunnaisia lastenhoitajia, kuten Marja-täti ja Aleksin tyttöystävä Petra. Ennen Amia, kaikkien lastenhoitajien kanssa ilmeni jonkinlaisia ongelmia.
Sofian äiti Hanna joutui auto-onnettomuuteen kevään 2003 jaksossa, jossa hän huolestui siitä, että Maarit Salin hoitaa Sofiaa humaltuneena. Hanna lähti ajamaan Kempeleestä Helsinkiin, nukahti rattiin ja törmäsi rekkaan. Hanna kuoli syyskuussa 2003 esitetyssä jaksossa Sofian isoäidin Maaritin sammuttaessa hänen hengityskoneensa, Aleksi jäi Sofian yksinhuoltajaksi ja vuonna 2004 hän muutti Sofian kanssa Nakkilaan edesmenneen Hannan vanhempien luo. Näin he molemmat siis poistuivat sarjasta.
Elämä Pihlajakadulla > Teini-ikä, Rauhalammen hoitokoti ja alkoholiongelma

Teini-ikäiseksi kasvanut, 15-vuotias, Sofia saapui sarjaan, kun oli humalassa lähtenyt etsimään Pihlajakadulta isoäitiään Maarit Salinia karattuaan Rauhalammen hoitokodista. Maaritin omistaman asunnon oven avasi kuitenkin Ossi Puolakka, joka sitten soitti Maaritille, jotta tämä tulisi paikalle. Lisäksi Ossi takavarikoi Sofialta alkoholia sisältäneen pullon. Sofia oli Rauhalammen hoitokodissa alun perin alkoholiongelmansa vuoksi. Rauhalammessa hän tutustui Paula Sieviseen, joka oli siellä toipumassa tyttärensä Annikan kuolemasta. Rauhalammessa aikaa netin chateissa viettäessään Sofia tutustui Joni-nimimerkkiä käyttävään aikuiseen Vesaan. Sofia ihastui Vesaan, mutta myöhemmin sai selville, että tämä halusi ainoastaan seksiä, minkä seurauksena Sofia päätti lopettaa Vesan tapailun ja myöhemmin Vesa joutui vankilaan tuomittuna alaikäiseen sekaantumisesta.
Sofialla oli myös ongelmia sen kanssa, kuinka hänen isoäitinsä Maarit ja isänsä Aleksi kärsivät molemmat alkoholismista ja Sofia yritti saada heidät lopettamaan juomisen. Maarit sai Sofian huoltajuuden, kun Aleksi oli alkoholisoitunut pahasti Aleksin ja Sofian asuessa Nakkilassa. Sofiallakin oli ongelmia alkoholin käytön kanssa ennen Maaritin huoltajuutta. Kun Maarit sai Sofian huoltajuuden, hän lähetti Sofian ensin Rauhalammen hoitokotiin, mistä tämä muutti sittemmin Maaritin luo Pihlajakadulle. Sofia oli vielä teini-ikäisenä täysin tietämätön siitä, mitä hänen lapsuudessaan tapahtui ja miksi hänen äitinsä joutui auto-onnettomuuteen. Laura Kiviranta antoi hänelle luettavaksi Maaritin kirjoittaman kirjan nimeltä Maailman huonoin äiti, jossa kerrottiin myös Hannan kuolemasta. Kun Maarit sai tietää Sofian aikovan lukea kirjan, Maaritin oli pakko kertoa Sofialle totuus menneisyydestä. Sofia oli vihainen Maaritille tapahtuneesta, mutta antoi tälle lopulta anteeksi.
Myöhemmin Sofialla alkoi ilmetä omia ongelmia alkoholin käytön kanssa myös myöhemmin asuessaan Pihlajakadulla. Hän jopa meni humalassa kouluun ja yllätyssyntymäpäiväjuhliensa aikana kävi ystävänsä Oonan avaimilla Taalasmaiden asunnossa juomassa Oonan vaarin, Sepon, keittämää pontikkaa, joka ei ollut valmista. Sen takia hän pyörtyi, joutui sairaalaan ja näki jonkin aikaa huonosti.
Sofia poistui sarjasta keväällä 2008 muuttaessaan takaisin isänsä ja äitipuolensa luokse Nakkilaan, kun Romeo oli jättänyt Sofian lähdettyään pakenemaan häntä jahtaavaa mafiaa. Vuonna 2014 Pihlajakadulla vieraileva Aleksi kertoo Sofian raitistuneen ja aloittaneen opinnot yliopistossa.
Elämä Pihlajakadulla > Suhteet

Sofia on seurustellut Joonatan Sievisen kanssa, joka oli Sofian kanssa vain siksi, etteivät koulukiusaajat kiusaisi häntä. Joonatan jätti Sofian ihastuttuaan Oona Kivirantaan. Oona ja Sofia olivat tällöin ystäviä ja heidän välinsä menivät poikki Joonatanin ja Oonan alettua seurustella. Myöhemmin heistä tuli jälleen ystäviä. Keväällä 2008 Sofialla oli suhde Romeo Aroon, joka kuitenkin joutui lähtemään ulkomaille pakoon vihamiestään Sergei Kuulaa, jättäen Sofian Suomeen suojellakseen häntä. Sofian isoäiti Maarit Salin ei aluksi hyväksynyt Romeota tämän vauhdikkaan menneisyyden takia mutta heltyi lopulta ja salli parin seurustelun. Sofialla on myös ollut lyhyt suhde vanhemman Vesan kanssa, suhteesta Vesa halusi vain seksiä. Vaikka Vesa yritti moneen otteeseen johdatella Sofiaa sänkypuuhiin, tämä ei ollut valmis ja suhde päättyi. Myöhemmin Maaritin saatua tietää suhteesta hän ilmoitti Vesasta poliisille ja Vesa joutui vankilaan.
Stéphane Prévot

Stéphane Prévot (s. 7. tammikuuta 1969) on belgialainen kartanlukija. Hän on osallistunut 180 kilpailuun rallin MM-sarjassa. Hän on ollut muun muassa Bruno Thiryn, François Duvalin ja Chris Atkinsonin kartanlukija.
Ura

Prévot aloitti kartanlukijana viikkoa ajokortin saamisen jälkeen. Hän oli Marc Timmersin kartanlukijana Belgian mestaruuden voitossa, jonka jälkeen hän toimi Bruno Thiryn kartanlukijana rallin MM-sarjassa. Vuonna 2007 hän aloitti Chris Atkinsonin kartanlukijana.
Prévot on toiminut kartanlukijana yli 70 kuljettajalle. Hänen autobiografiansa on nimeltä Sans Détour.
Stoned Love

| Stoned Love The Supremes |
| --- | --- | --- |

Kokoelmalevyn tiedot
 Äänitetty : 1970, 1971, 1973
 Julkaistu: 1978
 Formaatti: LP-levy
 Tuottaja(t): Frank Wilson   Stevie Wonder   Nick Ashford ja Val Simpson
 Tyylilaji: Soul
 Levy-yhtiö: Music for Pleasure   (Motown)
Stoned Love on kokoelma yhdysvaltalaisen The Supremes -lauluyhtyeen levytyksistä vuosilta 1970, 1971 ja 1973. Diana Ross oli tuolloin siirtynyt soolouralle ja yhtyettä johti sen alkuperäisjäsen Mary Wilson.
Albumin kappaleet on julkaissut alun perin Tamla Motown. Tuottajana on toiminut pääasiassa Frank Wilson ja sen lisäksi kappaleen "Bad Weather" osalta Stevie Wonder ja kappaleen "River Deep, Mountain High" osalta Nick Ashford ja Val Simpson. Viimeksi mainittu kappale on taltioitu yhdessä soul-yhtye The Four Topsin kanssa.
Kappaleet

Menestyskappaleiden yhteydessä on kansitekstissä mainitut listasijoitukset Britanniassa.
Together We Can Make Such Sweet Music (R. Drapkin, M. Coleman) 1970
Stoned Love (F. Wilson, Y. Samoht) 1970 (UK #3 1/1971)
It's Time to Break Down (E. Hendley, F. Wilson) 1970
I Wish I Were Your Mirror (P. Sawyer, F. Wilson) 1970
Here Comes the Sunrise (C. Davis) 1971
This Is the Story (F. Wilson, P. Sawyer) 1971
River Deep, Mountain High (P. Spector, J. Barry, E. Greenwich) 1971 (The Four Topsin kanssa) (UK #11 7/1971)
Nathan Jones (K. Wakefield, L. Caston) 1971 (UK #9 5/1971)
Come Together (J. Lennon, P. McCartney ) 1970
Na Na Hey Hey Kiss Him Goodbye (G. DeCarlo, D. Frashuer, P. Leka) 1970
Thank Him for Today (V. Dimirco) 1970
Bridge Over Troubled Water (P. Simon, A. Garfunkel ) 1970
Love It Came to Me This Time (K. Wakefield, L. Caston) 1971
Bad Weather (S. Wonder, I. Tucker Jr.) 1973
Kappaleen "Na Na Hey Hey Kiss Him Goodbye" kerrotaan olevan versio Steamin ainoasta hitistä.
Musiikkikustantaja on Jobete Music (UK) Ltd. paitsi "River Deep, Mountain High": Trio Music Ltd., "Come Together": Northern Songs Ltd., "Na Na Hey Hey Kiss Him Goodbye": Chappell & Co. Ltd., "Bridge Over Troubled Water": Pattern Music Ltd. ja "Bad Weather" Jobete Music (UK) Ltd. / Black Bull.
Spike Goddard

Spike Goddard in F3 - Hockenheimring 2014
Richard "Spike" Goddard (s. 17. elokuuta, 1992) on australialainen moottoriurheilija. Hän aloitti uransa karting-sarjoissa kahdeksanvuotiaana kilpaillen kotimaassaan Australiassa. Vuonna 2010 Goddard ajoi Formula Ford Victoria -sarjassa sijoittuen kolmanneksi. Vuonna 2011 Goddard kilpaili Britannian Formula Ford -sarjassa sijoittuen sarjan kymmenneksi. Vuonna 2012 Goddard ajoi Britannian Formula 3 -sarjassa voittaen Nation Class -sarjan mestaruuden. Vuonna 2013 Goddard kilpaili Euroopan Formula 3 -sarjassa. Hän ei saavuttanut pisteitä. Vuonna 2014 Goddard jatkoi samassa sarjassa saavuttaen kolme pistettä. Vuonna 2015 Goddard siirtyi Porsche Supercup -sarjaan.
Stuorab Kolmmesjavri

| Stuorab Kolmmesjavri |
| --- | --- |
Valtiot:  Suomi, Norja 
Paikkakunta:  Inari
Koordinaatit:  69°49′30″N, 28°21′30″E
Laskujoki:  Silisjoki (d) 
Järvinumero:  69.083.1.003
Mittaustietoja
Pinnankorkeus:  269,8 m 
Rantaviiva:  27,23 km 
Pinta-ala:  6,26 km² 
Valuma-alue:  39,79 km2 
 fiStuorát Golmmesjávri 
Stuorab Kolmmesjavri (Golmmešjávri, Stuárráb Kolmišjävri, norj. Fiskevatn) on järvi Inarin pohjoiskolkassa Lapin maakunnan pohjoisosassa. Sen pinta-ala on 6,3 neliökilometriä. Etäisyys Ivalosta on 130 kilometriä pohjoiskoilliseen ja Rovaniemeltä 382 kilometriä pohjoiskoilliseen. Järvi sijaitsee Suomen ja Norjan rajalla noin 1 080 kilometriä Helsingistä pohjoiseen ja 1 370 kilometriä Oslosta pohjoiskoilliseen. Norjan puoleinen osa kuuluu Etelä-Varangin kuntaan.
Maantiede

Stuorab Kolmmesjavri koostuu pääaltaasta ja siitä etelään työntyvästä noin neljä kilometriä pitkästä, kapeasta lahdesta. Etäisyys järven eteläisimmästä osasta pohjoisimpaan on 6,3 kilometriä. Järven eteläisimmässä osassa sijaitsee kolme saarta, joilla ei ole nimiä. Järven ympäristössä on suomaata ja varvikkoa. Stuorab Kolmmesjavrin länsipuolella sijaitsee Uhtsib Kolmmesjavri (269,8 metriä mpy), järvien välisen kannaksen leveys on noin sata metriä.
Stuorab Kolmmesjavri laskee Silisjokea etelään.
Stuorab Kolmmesjavri (69.083.1.003) kuuluu Silisjoen yläosan valuma-alueeseen (69.083), joka on kolmannen jakovaiheen vesistö Näätämöjoen vesistössä (69). Toinen jakovaihe on Silisjoen valuma-alue (69.08). Stuorab Kolmmesjavri on laajin Silisjoen yläosan valuma-alueen 17:stä vähintään hehtaarin laajuisesta vakavedestä. Toiseksi laajin on Uhtsib Kolmmesjavri. Alueen muilla järvillä ei ole virallisia nimiä, niistä laajin on järvi numero 69.083.1.014, joka sijaitsee aivan Stuorab Kolmmesjavrin eteläisen lahden itäpuolella.
Stones Grow Her Name

| Stones Grow Her Name Sonata Arctica |
| --- | --- | --- |

Studioalbumin tiedot
 Julkaistu: 16. toukokuuta 2012
 Tuottaja(t): Sonata Arctica
 Tyylilaji: power metal progressiivinen metalli
 Kesto: 53.16
 Levy-yhtiö: Nuclear Blast
Listasijoitukset
  1.
Sonata Arctican muut julkaisut
| Live in Finland 2011 | Stones Grow Her Name 2012 | Pariah’s Child 2014 |
Singlet albumilta Stones Grow Her Name
 ”I Have a Right” Julkaistu: 18. huhtikuuta 2012  ”Shitload of Money” Julkaistu: 14. syyskuuta 2012  ”Alone in Heaven” Julkaistu: 30. elokuuta 2013
Stones Grow Her Name on Sonata Arctican seitsemäs studioalbumi, joka julkaistiin 16. toukokuuta 2012.
Levy on musiikillisesti "paluu perusasioihin", irtiotto Unia- ja Days of Grays-levyjen progressiivisista ja kokeilevista elementeistä: kappaleet mukailevat selkeämpää päämelodiaa ja äänimaailma on riisutumpi, vaikka edellisten levyjen sävyjä on edelleen mukana. 
Cinderbloxilla on vaikutteita bluegrass-musiikista ja sillä kuullaan banjoa, ja Shitload of Money mukailee tyylillisesti Aerosmithin ja ZZ Topin henkistä kasarirokkia. Losing My Insanity on cover-versio Ari Koivusen kappaleesta, jonka Tony Kakko teki Koivusen debyyttialbumille Fuel for the Firelle. Levy on ensimmäinen Sonata Arctican tuotos, jolla ei ole mukana kappaletta susista.
Kappaleet

Kaikki kappaleet säv. ja san. Tony Kakko.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Only the Broken Hearts (Make You Beautiful) | 3.23 |  |  |  |  |  |  |  |
| 2. | Shitload of Money | 4.52 |  |  |  |  |  |  |  |
| 3. | Losing My Insanity | 4.03 |  |  |  |  |  |  |  |
| 4. | Somewhere Close to You | 4.13 |  |  |  |  |  |  |  |
| 5. | I Have a Right | 4.48 |  |  |  |  |  |  |  |
| 6. | Alone in Heaven | 4.31 |  |  |  |  |  |  |  |
| 7. | The Day | 4.14 |  |  |  |  |  |  |  |
| 8. | Cinderblox | 4.08 |  |  |  |  |  |  |  |
| 9. | Don’t Be Mean | 3.17 |  |  |  |  |  |  |  |
| 10. | Wildfire, Part II – One with the Mountain | 7.53 |  |  |  |  |  |  |  |
| 11. | Wildfire, Part III – Wildfire Town, Population: 0 | 7.57 |  |  |  |  |  |  |  |
|  |  | 53.19 |  |  |  |  |  |  |  |
| Euroopan ja Yhdysvaltain bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Tonight I Dance Alone |  |  |  |  |  |  |  |  |
| Japanin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | One-Two-Free-Fall |  |  |  |  |  |  |  |  |
Kokoonpano

Tony Kakko - laulu, taustalaulu, koskettimet
Elias Viljanen - kitara
Henrik Klingenberg - koskettimet
Marko Paasikoski - basso
Tommy Portimo - rummut
Arvostelut

Imperiumi.net: 8+
Kaaoszine: 2/10
Soundi:
Aiheesta muualla

Albumi Stones Grow Her Name Encyclopaedia Metallum -sivustolla (englanniksi)
Stones Grow Her Name Discogsissa. (englanniksi)
Slipstream (video)

| Slipstream Jethro Tull |
| --- | --- | --- |

DVD-julkaisun tiedot
 Äänitetty : 1980
 Julkaistu: 1981 (VHS), 2004 (DVD)
 Tuottaja(t): Terry Ellis
 Ohjaaja: David Mallet
 Tyylilaji: Progressiivinen rock
 Kesto: 01.00.00
Jethro Tull muut julkaisut
| - - | Slipstream 1981 | 20 Years of Jethro Tull 1988 |
Slipstream on Jethro Tullin videojulkaisu vuodelta 1981. Se on sekoitus musiikkivideoita ja livemateriaalia vuoden 1980 kiertueelta. Kappaleiden välissä seurataan myös Ian Andersonin esittämän fiktiivisen hahmon seikkailua. DVD-versio julkaistiin vuonna 2004 A-albumin remasteroidun painoksen yhteydessä.
Kappaleet

Introduction
Black Sunday (live)
Dun Ringill (musiikkivideo)
Fylingdale Flyer (musiikkivideo)
Songs from the Wood (live)
Heavy Horses (live)
Sweet Dream (musiikkivideo)
Too Old to Rock'N'Roll (musiikkivideo)
Skating Away on the Thin Ice of the New Day (live)
Aqualung (live)
Locomotive Breath (live)
Muusikot

Ian Anderson: laulu, huilu, akustinen kitara
Martin Barre: kitara
Dave Pegg: basso, mandoliini, laulu
Mark Craney: rummut, basso
Eddie Jobson: kosketinsoittimet, viulu, mandoliini, laulu
Jethro Tull
| --- | --- |
Studioalbumit:   This Was  Stand Up  Benefit  Aqualung  Thick as a Brick  A Passion Play  War Child  Minstrel in the Gallery  Too Old to Rock 'N' Roll: Too Young to Die!  Songs from the Wood  Heavy Horses  Stormwatch  A  Broadsword and the Beast  Under Wraps  Crest of a Knave  Rock Island  Catfish Rising  Roots to Branches  J-Tull Dot Com  The Jethro Tull Christmas Album  The Zealot Gene  RökFlöte 
Livealbumit:   Bursting Out  Live at Hammersmith '84  A Little Light Music  Living with the Past  Nothing Is Easy: Live at the Isle of Wight 1970  Aqualung Live  Live at Montreux 2003 
Kokoelmat:   Living in the Past  M.U. - The Best of Jethro Tull  Repeat - The Best of Jethro Tull - Vol II  A Classic Case  Original Masters  20 Years of Jethro Tull  25 Anniversary Box Set  The Best of Jethro Tull - The Anniversary Collection  Nightcap  The Very Best of Jethro Tull  Essential  The Best of Acoustic Jethro Tull  Jethro Tull Essential 
Videojulkaisut:   Slipstream  20 Years of Jethro Tull  25th Anniversary Video  Living with the Past  A New Day Yesterday  Nothing Is Easy: Live at the Isle of Wight 1970  Live at Montreux 2003  Jack in the Green - Live in Germany 1970-93  Their Fully Authorised Story  Live At Madison Square Garden 1978
Subhash Verma

| Mitalit | Mitalit | Mitalit |  |
| --- | --- | --- | --- |
|  Subhash Verma |  Subhash Verma |  Subhash Verma |  |
Maa:   Intia
Miesten vapaapaini
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Auckland 1990 | 100 kg |  |
|  Pronssia | Victoria 1994 | 100 kg |  |
| Aasian kisat  | Aasian kisat  | Aasian kisat  |  |
|  Pronssia | Peking 1990 | 100 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | New Delhi 1991 | 100 kg |  |
Subhash Verma (s. 15. heinäkuuta 1968) on intialainen entinen painija, joka kilpaili sekä vapaa- että kreikkalais-roomalaisessa painissa.
Verma sijoittui Aasian kisoissa 1986 viidenneksi alle 100-kiloisten kreikkalais-roomalaisessa painissa. Hän kilpaili Soulin olympialaisissa 1988 vapaapainin alle 90-kiloisten sarjassa, jossa hän putosi alkulohkossa. Seuraavana vuonna Verma voitti kansainyhteisön mestaruuden vapaapainissa 100 kilon painoluokassa, ja kaudella 1990 hän sai sarjassa pronssia Aasian sekä Kansainyhteisön kisoista. Hän saavutti vuonna 1991 Aasian-mestaruuspronssia, mutta jäi kuudenneksi seuraavan vuoden kisoissa kuten myös Barcelonan olympialaisissa 1992. Verma oli kuudes myös Aasian kisoissa 1994, mutta voitti pronssimitalin Kansainyhteisön kisoissa kyseisellä kaudella ja vei kansainyhteisön mestaruuden 1995.
Slipway Fires

| Slipway Fires Razorlight |
| --- | --- | --- |

Studioalbumin tiedot
 Julkaistu: 3. marraskuuta 2008
 Tuottaja(t): Mike Crossey
 Tyylilaji: indie rock, post-punk revival
 Kesto: 38.46
 Levy-yhtiö: Mercury Vertigo
Listasijoitukset
  Britannia: 4.
Razorlightin muut julkaisut
| Razorlight 2006 | Slipway Fires 2008 | Olympus Sleeping 2018 |
Slipway Fires on Razorlightin kolmas studioalbumi, joka julkaistiin 3. marraskuuta 2008. Albumi ylsi kotimaassaan Britannian albumilistalla parhaimmillaan neljännelle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Wire to Wire | 3.05 |  |  |  |  |  |  |  |
| 2. | Hostage of Love | 3.44 |  |  |  |  |  |  |  |
| 3. | You and the Rest | 3.25 |  |  |  |  |  |  |  |
| 4. | Tabloid Lover | 2.58 |  |  |  |  |  |  |  |
| 5. | North London Trash | 3.28 |  |  |  |  |  |  |  |
| 6. | 60 Thompson | 2.37 |  |  |  |  |  |  |  |
| 7. | Stinger | 4.17 |  |  |  |  |  |  |  |
| 8. | Burberry Blue Eyes | 3.33 |  |  |  |  |  |  |  |
| 9. | Blood for Wild Blood | 3.10 |  |  |  |  |  |  |  |
| 10. | Monster Boots | 4.34 |  |  |  |  |  |  |  |
| 11. | The House | 3.55 |  |  |  |  |  |  |  |
|  |  | 38.46 |  |  |  |  |  |  |  |
Arvostelut

AllMusic:
The Guardian:
Soundi:
Suomen Höyrypursiseura

| Suomen Höyrypursiseura |
| --- | --- |
Perustettu:  1963
Kotipaikka:  Mikkeli
Jäsenmäärä:  340
Kommodori:  Sohvi Puro
Jäsenlehti:  Korsteeni
Aiheesta muualla
[steamship.fi Sivusto]
Infobox OKNimi-testi OK: 
Suomen Höyrypursiseura ry on vuonna 1968 perustettu höyryaluskulttuuria ja -harrastusta vaaliva yhteisö. Seuran rekisterissä on yli 80 toimivaa höyryalusta ja jäseniä noin 340. Seura on julkaissut vuodesta 1986 alkaen Korsteeni-lehteä. Yhdistys on myös jäsenenä European Steamship Federationissa. Yhdistys pitää lisäksi suurta höyryaiheista linkkikokoelmaa yhdessä Suomen Höyrykoneyhdistyksen kanssa.
Aiheesta muualla

Suomen Höyrypursiseura ry